Ysgol Uwchradd y Rhyl

Ysgol uwchradd cyfrwng Saesneg yn y Rhyl, Sir Ddinbych ydy Ysgol Uwchradd y Rhyl (Saesneg: Rhyl High School). Mae'n gwasanaethu disgyblion rhwng 11 ac 18 oed.

 Hanes 
Agorodd yr ysgol ar 14 Medi 1896 fel Ysgol Sirol y Rhyl (Rhyl County School) ar gornel Wellington Road a River Street yn yr adeilad sydd heddiw'n gartref i'r Royal Naval Club, bu hefyd ar un adeg yn gartref i Ysgol Gynradd Eglwys Crist. Mr W.A. Lewis oedd y prifathro cyntaf, ac enwodd yr ysgol ar ôl ei gartref yn Henllan, sef "Gorphwysfa". Roedd 57 o ddisgyblion yn yr ysgol yn ei blwyddyn gyntaf, erbyn 1901 roedd 91 o ddisgyblion.

Symudodd yr ysgol i adeilad newydd ar Grange Road ym 1901, ac mae'r ysgol wedi ei lleoli yno ers hynny. Newidiodd enw'r ysgol i Ysgol Ramadeg y Rhyl (Rhyl Grammar School) ym 1943, arwyddair yr ysgol ramadeg oedd Gwell Dysg na Golud. Trodd yn ysgol gyfun ym 1968 gen newid i'w henw presennol.

Roedd 1,186 o ddisgyblion yn yr ysgol yn ystod adroddiad Estyn 2002, i gymharu â 1,043 ym 1997.

Dinistrwyd un o'r blociau dysgu gan dân yn 2005. Erbyn 2008, roedd 1,024 o ddisgyblion gan gynnwys 77 yn y chweched ddosbarth.

 Cyn-ddisgyblion o nôd 
''Gweler hefyd y categori Pobl addysgwyd yn Ysgol Uwchradd y Rhyl

Jimmy Cardno Junior (ganwyd 23 Mai 1946) - chwaraewr pêl-droed rhyngwladol
Patrick Garnett (11 Mawrth 1932 – 4 Mai 2006) - pensaer a dylunydd dylanwadol
Syr John T. Houghton - gwyddonydd a fu'n gyd-gaideirydd yr IPCC a enillodd Wobr Heddwch Nobel
Peter Hoy (13 Mehefin 1934 – 16 Gorffennaf 1993) - cyhoeddwr, ysgolhaig ac athro
Emyr Humphreys (ganwyd 1919) - llenor, bardd a nofelydd Cymreig o fri
Rhys Jones (ganwyd 1927) - cerddor, athro a darlledydd
Robin Jones (tua 1939 – Ionawr 2010) - newyddiadurwr Radio Cymru a Radio Wales a chyflwynydd cyntaf S4C
Harold Lawton (27 Gorffennaf 1899 – 24 Rhagfyr 2005) - ysgolhaig a chymrawd Prifysgol Cymru
Reginald Samples (11 Awst 1918 – 31 Gorffennaf 2009) - CMG, DSO, OBE, criw awyr y "Fleet Air Arm" a Consul-General, Toronto 1969–1979
Martin Tomkinson - newyddiadurwr
Yr Arglwydd Gareth Wyn Williams (1941 – 20 Medi 2003) - Arweinydd Tŷ'r Arglwyddi

 Cyfeiriadau 

 Dolenni allanol 
Gwefan Ysgol Uwchradd y Rhyl 
Aduniad Ysgol Ramadeg y Rhyl 
Hen luniau o adeiladau a disgyblion Ysgol Ramadeg y Rhyl/Ysgol Uwchradd y Rhyl 1966–1973 

Categori:Ysgolion uwchradd Sir Ddinbych
Categori:Ysgolion Saesneg
Ysgol Uwchradd y Rhyl
Categori:Y Rhyl